Държавен вестник, бр. 8, 2016 г., стр. 162

СТР.  162	
Д Ъ Р Ж А В Е Н  В Е С Т Н И К 	
БРОЙ  8
поставят над платното за движение на височина 
≥ 4,80 m, препоръчително ≥ 5,20 m. В тези та-
бели с текст, визуално изобразяване или по друг 
начин да се подава информация за въведените 
режими на управление, която да бъде синхрони-
зирана със светофарното регулиране.
5. За забраняване на движението по отдел-
ни пътни ленти или платно за движение могат 
да се използват бариери, монтирани отстрани на 
пътното платно преди мястото на премахване 
на средната разделителна ивица и съобразени 
с конкретните условия. При тунели с двупосоч-
но движение бариерите да покриват частично 
платното за движение само за входящите пътни 
ленти. Отгоре на бариерните греди да има жъл-
то-оранжеви мигащи светлини, които да светят 
при спускане, спуснати или вдигащи се бариери. 
Спускането на бариерите задължително се пред-
хожда от подаването на червени забранителни 
сигнали на светофарите. Светофарите се поста-
вят непосредствено преди бариерите на разстоя-
ние от 1 m до 20 m. 
6. Устройството, което управлява смяната на 
светлинните сигнали на светофарите (контролер 
или компютър), трябва да има следните защити:
– да не може да подава едновременно червен 
и зелен сигнал от един светофар;
– да не може да подава сигнали, с които се 
разрешава едновременното преминаване по път-
ната лента на срещуположно движещи се кон-
фликтни потоци; 
– да подава сигнал, който разрешава преми-
наване по пътната лента при отсъствие на заб- 
раняващ сигнал на срещуположно движещи се 
конфликтни потоци;
– да контролира изправността на червените и 
зелените сигнали.
При възникване на една от горепосочените 
неизправности светофарната уредба автоматично 
трябва да се изключи или да подава само червени 
сигнали.
7. Когато светофарната уредба преминава от 
един в друг режим на управление, за осигуряване 
безопасността на движението трябва да се посо-
чат необходимите преходни интервали в зависи-
мост от конкретните условия.
8. Смяната на светлинните сигнали може да 
се извършва автоматично от контролер или ком-
пютър или ръчно от оператор. При ръчното уп-
равление за промяна посоката на движение по 
отделните пътни ленти преходните интервали 
трябва да се задават предварително и да се изпъл-
няват автоматично. За всяка програма на регули-
ране и управление и на преходните интервали се 
изготвя отделна циклограма. В циклограмата се 
посочват и символите, подавани от управляеми 
пътни знаци синхронизирано със светлинните 
сигнали на светофарите, и/или символите и тек-
стовете на електронните табла.
9. За промените в режима на работа (управ- 
ление) на светофарната уредба се води електро-
нен дневник. На всяка светофарна уредба се из-
вършва профилактичен преглед не по-малко от 
два пъти годишно, а почистването на секциите от 
замърсявания се извършва на всеки три месеца.
Приложение № 20 
към чл. 431, ал. 2 и чл. 433 
Избор на вида за управление на движението 
Транспортно-технически съоръжения
1. Видове управление
Изборът на вида за управление на движението 
зависи от:
а) мерките, които трябва да се вземат за предот- 
вратяване на опасни ситуации (например спиране 
на движението в случай на пожар), се въвеждат 
автоматично; отмяната им става ръчно; приорите-
тът на включване за тези мерки за управление е с 
централна техника за управление; привеждането в 
действие на съоръжението за затваряне на тунела 
за движение трябва да стане незабавно (по въз-
можност в реално време);
б) мерки за промяна организацията на движе-
нието при много интензивно движение (например 
влиянието на скоростта на движение, предупреж-
денията за задръстване, регулирането на входящия 
транспортен поток по други пътища при наличие 
на съседни пътни връзки и кръстовища) и това 
може да се осъществява напълно автоматизирано;
в) мерки за гарантиране на безопасността на 
движението и на персонала при дейности по под-
дръжката (затваряне на пътни ленти или платна за 
движение) и те трябва да се задействат дистанци-
онно само полуавтоматично;
г) мерки за промяна организацията на движе-
нието в случаите, когато не могат да се установят 
автоматично (например произшествия и изоставе-
ни автомобили) и те се въвеждат полуавтоматич-
но; за осигуряване на бърза намеса за оператора 
трябва да се предвидят улеснения при въвеждане 
на данните (специални програми) за сигнализира-
не на частично затваряне за движение при отчита-
не на актуалното експлоатационно състояние. 
При пътнотранспортни произшествия команди-
те за включване на централната техника за управ- 
ление на движението имат най-висок приоритет. 
В другите случаи за управление на съоръжението 
за промяна организацията на движението трябва 
да се спазват определени в нормативните актове 
приоритети.
2. Процеси за управление на транспортно-тех-
нически съоръжения
От особена важност е спазване на определена 
последователност за включване на съществува-
щата сигнализация при затваряне на движението 
по пътни ленти или платна за движение. Това е 
задължително при осъществяване промяната в 
организацията на движението, която се различа-
ва от нормалната експлоатация, и по-късно при 
възстановяване на съществуващата организация 
на движението.
Затваряне на пътна лента или платно за движе-
ние в едната посока при основно оборудване:
На фиг. 1 е посочена последователността на 
командите при затваряне на тунел за движение, 
съоръжен с основно оборудване. 
Стъпка 1: Подаване на жълта мигаща светли-
на над постоянен пътен знак А24 „Светофар“ през 
цялото време на затварянето. Включват се управ- 
ляеми пътни знаци за намаляване на максимално 
разрешената скорост В26 (60 km/h) и за забранено 
движение след пътен знак В2.